Ehdotus hallituksen esitykseksi rikoslain 28 luvun muuttamiseksi

Tehtävä	
	Valmistella ehdotus hallituksen esitykseksi rikoslain 28 luvun muuttamiseksi (käyttövarkaus).	

Toimikausi	
	15.7.2001 - 10.8.2001  	

Tausta	
	Erillinen moottoriajoneuvon luvatonta käyttöä koskeva pykälä poistettiin rikoslaista vuonna 1991. Nykyiset säännökset ja rangaistuskäytäntö on herättänyt paljon keskustelua etenkin ajoneuvorikosten määrän lisääntymisen takia. Autojen luvattomasta käytöstä on tehty kolme lakialoitetta, joista yhdessä on yli sata allekirjoittajaa, ja valtiontilintarkastajat ovat selvityspyynnössään kiinnittäneet huomiota autojen luvattomiin käyttöihin. Myös oikeusministeriö on viran puolesta seurannut ajoneuvorikollisuuden kehitystä ja arvioinut nykyisten säännösten soveltuvuutta, minkä perusteella on uutta lainsäädäntöä päätetty ryhtyä valmistelemaan.	

Tavoitteet	
	Esityksessä ehdotetaan säädettäväksi kolme uutta rikostunnusmerkistöä, joita sovellettaisiin nykyisin luvattomina käyttöinä rangaistaviin moottoriajoneuvoja koskeviin tekoihin. Nimikkeet olisivat moottoriajoneuvon käyttövarkaus, törkeä moottoriajoneuvon käyttövarkaus sekä lievä moottoriajoneuvon käyttövarkaus. Uudistuksella asetettaisiin rangaistussäännös vastaamaan paremmin näiden tekojen moitittavuutta nostamalla ajoneuvojen luvattomien käyttöjen rangaistusasteikot samaksi kuin varkausrikoksissa.	

Organisointi	
			
		Vilja Hahto	

	Lainsäädäntöjohtaja	Jan Törnqvist